Pasaulio senjorų komandinis šachmatų čempionatas

Pasaulio senjorų komandinis šachmatų čempionatas – žaidėjų, kuriems čempionato vykdymo metų gruodžio 31 d. sueina 50 ir daugiau metų, varžybos. Kovos tarp komandų vyksta prie 4-ių lentų. Jos vyksta 3-jose grupėse: atvirajame 50+, atvirajame 65+ ir moterų 50+ metų amžiaus grupėse. Komanda turi būti sudaryta iš vienos federacijos žaidėjų. Komandų skaičius iš kiekvienos šachmatų federacijos neribojamas.

 Istorija 
Stiuartas Reubenas 2004 m. Meno saloje suorganizavo pirmąjį pasaulio senjorų komandinį šachmatų čempionatą, kuriame dalyvavo 60-ties metų ir vyresni žaidėjai. Tačiau vėliau čempionatai nevyko.

2013 m. Taline FIDE Kongreso metu buvo pritarta Vilniaus ir Dresdeno miestų siūlymui organizuoti – Pasaulio senjorų komandinius šachmatų čempionatus. Bandomosios varžybos buvo numatytos organizuoti trejus metus. 2014-ųjų metų pasaulio senjorų komandinis šachmatų čempionatas – Vilniuje, o kiti du čempionatai – Dresdene (2015, 2016 m.).

 Pasaulio čempionatai 

2014 m. vienu metu ir vienoje vietoje rengiami trys turnyrai:

1) atvirasis, kur komandų žaidėjų amžius 50+ m.,

2) atvirasis, kur komandų žaidėjų amžius 65+ m. ir

3) moterų, kur komandų žaidėjų amžius 50+ m.

Jei amžiaus grupėje 65+ m. susirenka mažiau, kaip 10 komandų, jos turi žaisti amžiaus grupėje 50+ su atskira apskaita ir apdovanojimais. Jei susirenka mažiau, kaip 8 moterų komandos jos žaidžia su atskira apskaita ir apdovanojimais, arba amžiaus grupės 65+ m., arba 50+ m. turnyruose.

 Dalyvių atranka 

Apribojimų dėl titulų, ar reitingų nėra. Kiekviena šalis, FIDE narė, turi teisę į senjorų čempionatus registruoti neribotą komandų kiekį. Tačiau komandoje visi žaidėjai turi būti iš vienos šachmatų federacijos. Žaidėjai turi čempionato vykdymo metų gruodžio 31 d. turėti dalyvavimui nustatytą amžių.

 Taisyklės 
Turnyrai pravedami šveicariškąja sistema – 9 ratai. Mačai žaidžiami prie 4-ių lentų. Komandą sudaro 5 žaidėjai (vienas iš jų – atsarginis).

 Laiko kontrolė 
Kiekvienam žaidėjui partijai skiriama laiko: pirmiesiems 40 ėjimų – 90 min., o likusiems ėjimams 30 min., taip pat, nuo 1-o ėjimo po kiekvieno ėjimo pridedama po 30 sek.

 Nugalėtojo nustatymas 
Komandos vieta nustatoma pagal komandinius taškus. Pasibaigus mačui, komandai, surinkusiai daugiau taškų už varžovus, skiriami 2 komandiniai taškai, o komandai, kuri mažiau – nulis taškų. Jei surinko po lygiai, abiem komandom skiriama po tašką. Daugiau komandinių taškų turinti komanda užima aukštesnę vietą.

Jei komandos surenka po lygiai komandinių taškų, jų užimama vieta nustatoma pagal numatytą tvarką einant nuo pirmo punkto prie antro ir t. t.:

a) pagal Sonneborn – Bergerio taškus, kurie apskaičiuojami, sudauginus kiekvieno turėto varžovo (komandos), prieš tai atmetus mažiausia taškų surinkusį varžovą, mačo taškus iš surinktų su juo lentos taškų. Sudėjus rezultatus, gaunama tam tikrą suma. Komanda turinti didesnę sumą užima aukštesnę padėtį turnyrinėje lentelėje. Jei lygu, tai einama prie sekančio punkto,

b) pagal tarpusavio mače surinktus taškus prie lentos. Turinti daugiau taškų komanda užima aukštesnę vietą. Jei ir dar lygu,

c) pagal surinktų su visais komandos varžovais lentos taškų sumą. Komanda, turinti daugiau taškų, užima aukštesnę vietą. Jei vis dar lygu,

d) pridėjus prie komandų, prieš kurias laimėta, surinktų lentos taškų sumos, pusę lentų taškų sumą tų komandų, su kuriomis sužaista lygiosiomis. Didesnis rezultatas lemia aukštesnę vietą.

 Apdovanojimai 

Visų trijų grupių pirmąsias tris vietas dalyviai apdovanojami medaliais ir piniginiais prizais. Atvirojo turnyro 50+ dalyviai už 4-ą ir 5-ą vietą apdovanojami diplomais ir piniginiais prizais.

 Turnyrai 

 Vyrų čempionatai 
 Nr.  Amžius Varžybų data  Miestas 1-oji vieta  2-oji vieta  3-ioji vieta  Ratai  Koman-dos Žaidėjai1  60+2004.10.05-12  Port Erinas   Izraelis, (26½), Vokietija, (26½)  -  Šveicarija, (20)  8  12  592  50+2014.07.12-22  Vilnius Lietuva 1, (17)  Anglija 1, (15)   Rusijos moterys, (12)   9   18    83 3  65+2014.07.12-22  Vilnius Sankt Peterburgas, (17)  Rusija, (16)   Latvija, (12)   9   10    46 4  50+2015.02.24-03.04  Drezdenas Slovakija, (17)  Vokietija, (15)   Anglija1, (13)   9   45    209 5  65+2015.02.24-03.04 Drezdenas Rusija, (18)   Kaisa Vokietija, (13)   Vokietija, (13)   9   42    195 6 50+2016.06.26-07.04  Drezdenas Vokietija 1, (16)  Armėnija, (16)   Anglija 1, (15)   9   57    7  65+2016.06.26-07.04  Drezdenas Rusija, (18)   Sankt Peterburgas  (15)   Belgija 1, (13)   9   50     8 50+2017.04.24-05.02  Kreta Sankt Peterburgas, (18)  Armėnija, (15)   Anglija 1, (14)   9   22   9 65+2017.04.24-05.02  Kreta Rusija, (18 iš 18)  Prancūzija, (15)   Švedija, (12)   9   22  10 50+2018.07.07-15  Dresdenas JAV (16 tšk. iš 18)   Anglija 1 (15)   Lasker Schachstiftung GK  Vokietija (15)    9   67  33511 65+2018.07.07-15  Dresdenas Rusija (18 tšk. iš 18)   Sankt Peterburgas (14)    Vokietija 2  (14)  9   61  30512 50+2019.04.16-24  Rodas JAV, (17 tšk. iš 18)   Italija  (14)  Izraelis (12) 9    26 12213 65+2019.04.16-24  Rodas Rusija, (14 tšk. iš 18)   Anglija 1  (13)  Prancūzija (13) 9    27
 124

 Moterų čempionatai 
 Nr.  Amžius Metai  Miestas 1-oji vieta  2-oji vieta  3-ioji vieta  Ratai  Koman-dos Žaidėjos1  50+2015.02.24-03.04  Drezdenas Vokietija1, (10)  Rusija, (9)   Latvija, (8)   9   4  19 2  50+2016.06.24-07.04  Drezdenas Rusija , (10 iš 18)  Vokietija 2, (10)   Latvija, (9)   9   5  253 50+2017.04.24-05.02  Kreta Rusija, (10 iš 18)  Latvija, (8)   Vokietija, (8)   9   3   4 50+2018.07.07-15  Dresdenas Rusija   Vokietija    Anglija  9  5  255 65+2018.07.07-15  Dresdenas Mongolija          9    1? 56 50+2019.04.16-24  Rodas Rusija, (9 tšk. iš 18)   Italija  (8)  Latvija (7) 9    3  157 65+2019.04.16-24  Rodas Mongolija, (3 tšk. iš 18)        9    1    5
Pastaba. 2015 - 2019 m. čempionatuose moterų komandos žaidė  senjorų 50+ ar 65+ atviruosiuose turnyruose.

 2014 m. 
Varžybos vyko Lietuvoje, Vilniaus rotušėje. Tai buvo aukščiausio lygio šachmatų varžybos Lietuvoje nuo Nepriklausomybės atkūrimo. Renginį organizavo Kauno šachmatų federacija kartu su Lietuvos šachmatų federacija ir FIDE. Prisidėjo ir Vilniaus miesto savivaldybė. Vyrų komandos varžėsi amžiaus kategorijose (vyresnių negu 50 metų ir vyresnių negu 65 metų), moterys - vienoje kategorijoje (vyresnių negu 50 metų). 

Komandų sudėtyse buvo net 17  žaidėjų, turinčių didmeistrio titulą. Tarp jų: gruzinė Nona Gaprindašvili, 1962-1978 m. moterų pasaulio čempionė, kt. 

 Prizininkai 
Vyresnių negu 50 metų amžiaus kategorijoje:
 1 vieta: Lietuvos pirmoji komanda (didmeistriai Eduardas Rozentalis, Aloyzas Kveinys ir Vidmantas Mališauskas, TM Virginijus Dambrauskas ir FM Laimutis Šolys), 8,5 iš 9 taškų (8 pergalės, 1 lygiosios) 
 2 vieta: Anglijos komanda (15 taškų)
 3 vieta: Lietuvos komanda „Elitinis Šachmatų, Šaškių Klubas Rositsan ir Maccabi“ (Borisas Rositsanas, IM Antanas Zapolskis, Vladimiras Pavlovičius ir Saulius Cirtautas), 12 taškų

 Šaltiniai 

 Nuorodos 

 2004 m. Pirmasis pasaulio senjorų šachmatų čempionatas (en)

S
Kategorija:Senjorų šachmatų čempionatai